ลุ้น SET รีบาวด์! รับ “เฟด” ขึ้นดอกเบี้ย 0.5% ตามคาด “น้ำมัน-ถ่านหิน” บวกแรง
แนวโน้ม “ดัชนี” เช้าปรับขึ้นตามภูมิภาค ตอบรับผลประชุมเฟด ขณะที่ราคาน้ำมัน-ถ่านหินพุ่งหลังยุโรปเตรียมคว่ำบาตรรัสเซีย ให้แนวรับ 1,645-1,650 จุด และแนวต้าน 1,660-1,668 จุด
แนวโน้ม “ดัชนี” เช้าปรับขึ้นตามภูมิภาค ตอบรับผลประชุมเฟด ขณะที่ราคาน้ำมัน-ถ่านหินพุ่งหลังยุโรปเตรียมคว่ำบาตรรัสเซีย ให้แนวรับ 1,645-1,650 จุด และแนวต้าน 1,660-1,668 จุด
5 พ.ค. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้ปรับตัวขึ้นตามตลาดหุ้นภูมิภาคเอเชียและตลาดหุ้นสหรัฐ ตอบรับผลการประชุมธนาคารกลางสหรัฐ (เฟด) มีมติปรับขึ้นอัตราดอกเบี้ย 0.5% ตามคาด และยังส่งสัญญาณที่จะปรับขึ้นอัตราดอกเบี้ยครั้งละ 0.5% ในการประชุมอีก 2 ครั้งถัดไป
รวมถึงราคาน้ำมันดิบก็สูงขึ้น 5% และถ่านหินพุ่งขึ้น 10.2% มาอยู่ที่ 360 เหรียญสหรัฐ/ตัน เนื่องจากยุโรปเตรียมคว่ำบาตรรัสเซียอย่างจริงจัง ด้วยการปรับลดการนำเข้าน้ำมันจากรัสเซียจนไปถึงขั้นยกเลิกนำเข้าภายใน 6 เดือน ขณะเดียวกันหุ้นกลุ่มธนาคารพาณิชย์ก็น่าจะได้อานิสงส์อัตราผลตอบแทนพันธบัตรรัฐบาลสหรัฐปรับตัวสูงขึ้นมาด้วย ให้แนวรับไว้ที่ 1,645-1,650 จุด และแนวต้าน 1,660-1,668 จุด